《赠接泥渡下李巡检》
宋代·董嗣杲

一官坐渡头，事简多是閒。
口口说庙灵，祭赛纷强顽。
逐日享餕馀，赢得酡客颜。
江风吹不散，借此资身孱。
俸钱给不多，悔离禁卫班。
妻子号寒饥，语下嗟间关。
俊代尚迩遥，掷珓卜善还。
随时了应酬，惟恨得酒悭。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。